En 20-årig mand fik sig en våd forskrækkelse natten til søndag.

Annonce

Man skal passe på, hvem man tilbyder hvad. Det måtte en 20-årige mand sande, da han blev smidt i det kolde vand i åen i Aarhus midtby natten til søndag.

Den 20-årige havde forinden tilbudt en 38-årig mand kokain, men det blev den 38-årige så fortørnet over, at han skred til handling, oplyser Østjyllands Politi.

Da den 20-årige stod med front mod gelænderet, der afskærmer åen, gik den 38-årige hen til ham bagfra og tog fat i det ene ben og vippede den 20-årige over gelænderet og i åen.

Den 20-årige tabte sin telefon og et kontantbeløb, og derfor blev en patrulje tilkaldt.